CELEX: C2006/010/31
Language: da
Date: 2006-01-14 00:00:00
Title: Sag C-409/05: Sag anlagt den  21. november 2005  af Kommissionen for De Europæiske Fællesskaber mod Den Hellenske Republik

14.1.2006   
            
            
               DA
            
            
               Den Europæiske Unions Tidende
            
            
               C 10/16
            
         Sag anlagt den 21. november 2005 af Kommissionen for De Europæiske Fællesskaber mod Den Hellenske Republik
   (Sag C-409/05)
   (2006/C 10/31)
   Processprog: græsk
   Ved De Europæiske Fællesskabers Domstol er der den 21. november 2005 anlagt sag mod Den Hellenske Republik af Kommissionen for De Europæiske Fællesskaber ved juridiske rådgiver D. Triandafyllou, og G. Wilms, Kommissionens Juridiske Tjeneste, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               —
            
            
               Den Hellenske Republik har tilsidesat de forpligtelser, som påhviler den i henhold til artikel 2, 9, 10 og 11 i forordning (EØF) nr. 1552/89 (1) indtil den 31. maj 2000 og forordning (EF) nr. 1150/2000 (2) efter nævnte dato, idet den har nægtet at beregne og betale ikke opkrævede egne indtægter ved indførsel af krigsmateriel toldfrit, og idet den har nægtet at betale de morarenter, som pålægges manglende indbetalinger af egne indtægter til Kommissionen.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   
               —
            
            
               Sagsøgte har ikke godtgjort, at betaling af told til nedsat sats (eller nulsats) væsentligt ville skade landets forsvar i den i artikel 296 angivne forstand.
            
         
               —
            
            
               Sikkerhedsinteressen fritager ikke for den principielle forpligtelse til beregning og betaling af den pågældende told.
            
         
               —
            
            
               Sagsøgte kan ikke påberåbe sig af beskyttelse af den berettigede forventning på grund af en for sen iværksættelse af proceduren.
            
         
               —
            
            
               Den manglende gennemførelse af de økonomiske og finansielle forpligtelser over for Fællesskabet er retsstridigt til skade for alle medlemsstater.
            
         
      (1)  EFT L 155 af 7.6.1989, s. 1.
   
      (2)  EFT L 130 af 31.5.2000, s. 1.